{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Financijskog plana HAKOM-a za 2026. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","Financijski plan Hrvatske regulatorne agencije za mrežne djelatnosti za 2026. godinu","Komentar:\n\n\n\n\nPredlaže se da se u Financijskom planu HAKOM-a za 2026. godinu osiguraju sredstva namijenjena za:\n 1. Daljnji razvoj i unaprjeđenje usluge posredovanja u komunikaciji za gluhe i nagluhe osobe (npr. videopozivi s tumačem hrvatskog znakovnog jezika, prijepis u stvarnom vremenu, tekstualni chat).\n 2. Subvencioniranje i dostupnost specijaliziranih komunikacijskih aplikacija i uređaja, posebno za starije i socijalno ugrožene korisnike s oštećenjem sluha.\n 3. Edukaciju operatora i pružatelja univerzalnih elektroničkih komunikacijskih usluga o pravima i specifičnim potrebama korisnika koji su gluhi ili nagluhi, kako bi se osigurala ravnopravna dostupnost usluga.\n 4. Razvoj digitalno pristupačnih platformi i sadržaja, uključujući obvezno osiguravanje prijevoda na hrvatski znakovni jezik za sve javne i krizne informacije koje se prenose putem telekomunikacijskih kanala.\n 5. Praćenje i izvještavanje o dostupnosti i kvaliteti komunikacijskih usluga za gluhe i nagluhe korisnike, u skladu s obvezama iz Zakona o elektroničkim komunikacijama i Konvencije UN-a o pravima osoba s invaliditetom.\n\n\n\n\nObrazloženje:\n\n\n\n\nPravo na informaciju i komunikaciju temeljno je ljudsko pravo. Gluhe i nagluhe osobe često su isključene iz ravnopravnog sudjelovanja u društvu zbog prepreka u pristupu komunikacijskim uslugama. Financijskim planiranjem i usmjeravanjem sredstava prema ciljevima digitalne pristupačnosti i uključivosti, HAKOM ima ključnu ulogu u ostvarivanju jednakih prava svih korisnika, bez obzira na njihov komunikacijski kapacitet.","Primljeno na znanje","Zahvaljujemo na vašem prijedlogu i prepoznavanju važnosti ravnopravnog pristupa komunikacijskim uslugama za gluhe i nagluhe osobe.\n Posebno podržavamo inicijative usmjerene na edukaciju operatora i pružatelja univerzalnih elektroničkih komunikacijskih usluga, kao i podizanje društvene svijesti o specifičnim potrebama ove skupine korisnika. Slažemo se da su upravo edukacija i senzibilizacija ključni za dugoročno poboljšanje kvalitete usluga i smanjenje komunikacijskih barijera.\nU tijeku je osnivanje triju Savjetodavnih mehanizama: za djecu, korisnike starije životne dobi i krajnje korisnike s invaliditetom. Aktivnom suradnjom svih dionika, uključujući predstavnike udruga, operatore, akademsku zajednicu i nadležna tijela, nastojat ćemo zajednički identificirati i adresirati nove izazove te unaprijediti postojeće prakse. Pri tome ćemo posebnu pozornost posvetiti i vašim prijedlozima.\nNapominjemo kako u ovom trenutku, zbog zakonskih, proračunskih i tehničkih ograničenja, nije predviđeno subvencioniranje ili razvoj novih specijaliziranih komunikacijskih aplikacija i uređaja u okviru Financijskog plana HAKOM-a za 2026. godinu. Svjesni smo vrijednosti i utjecaja takvih rješenja te ostajemo otvoreni za suradnju s relevantnim institucijama i stručnjacima, kako bismo zajednički radili na održivim rješenjima usklađenima s mogućnostima svih dionika.\nJoš jednom zahvaljujemo na doprinosu i radujemo se nastavku suradnje na unapređenju dostupnosti komunikacijskih usluga za sve korisnike."]